**GRADSKA KNJIŽNICA MARKA MARULIĆA SPLIT**

***IZVJEŠĆE O IZVRŠENJU FINANCIJSKOG PLANA USTANOVE***

***ZA RAZDOBLJE 1.1. - 31.12.2023.***

**Izvješće o izvršenju financijskog plana Gradske knjižnice Marka Marulića Split (u nastavku teksta: GKMM) napravljen je na temelju:**

**- Zakona proračunu**

**- Pravilnika o polugodišnjem i godišnjem izvještaju o izvršenju proračuna (NN 85/23)**

**- Uputa iz nadležnog proračuna**

**Sažetak djelokruga rada GKMM**

GKMM Split javna je ustanova organizirana kao sveobuhvatna jedinica s ciljem trajnog pružanja knjižničnih usluga, ujedno imajući važnu ulogu u promicanju kulture čitanja i kulturnog razvoja u Splitu. Knjižnica je danas vodeća i najveća narodna knjižnica u Splitsko-dalmatinskoj županiji koja djeluje putem mreže ogranaka u gradu Splitu, gradskim i prigradskim naseljima te susjednim općinama. Suvremeno je organizirana mreža narodnih knjižnica koja se trenutno sastoji od 12 podružnica i jedne pokretne knjižnice koja obuhvaća 26 županijskih stajališta.

GKMM pruža širok spektar usluga, uključujući posudbu knjižnične građe, informacijske usluge, pristup različitim medijima i virtualnim izvorima, pristup internetu, bazama podataka, obrazovanje korisnika, korištenje knjižnice i knjižničnih usluga, programe poticanja čitanja i čitateljske kulture, programe informacijske i medijske pismenosti te kulturno-animacijske, edukacijske programe i događanja. Poprište je brojnih kulturnih događanja te kao takva zauzima prepoznatljivo istaknuto mjesto u javnom i kulturnom životu Grada Splita i Splitsko-dalmatinske županije.

GKMM svoju djelatnost izvršava prema Zakonu o knjižnicama i knjižničnoj djelatnosti te Standardu za narodne knjižnice u Republici Hrvatskoj, osiguravajući pristup znanju, informacijama, cjeloživotnom učenju i djelima pisanog stvaralaštva svim članovima lokalne i regionalne zajednice. U skladu s UNESCO-vim Manifestom za narodne knjižnice, namijenjena je svim kategorijama stanovništva, bez obzira na njihovo formalno obrazovanje, vjeru, spol i rasu. Ima važnu ulogu u poticanju i promicanju čitanja, razvoju demokratskog društva te omogućavanju pristupa širokom spektru znanja, ideja i mišljenja. Kroz svoje programe, usluge i događanja, pruža korisnicima dobro opremljene fondove, cjeloživotno obrazovanje i samoobrazovanje te brz i neograničen pristup informacijama, dok prostori Knjižnice omogućuju boravak, druženje i održavanje brojnih kulturnih događanja.

**Djelokrug rada GKMM-a:**

* nabava knjižnične građe i izgradnja knjižničnih zbirki;
* stručna obrada knjižnične građe prema stručnim standardima, što uključuje

izradu informacijskih pomagala u tiskanom i/ili elektroničkom obliku pohrana, čuvanje i zaštita knjižnične građe te provođenje mjera zaštite knjižnične građe koja je kulturno dobro

* pružanje informacijskih usluga, posudbu i davanje na korištenje knjižnične građe, uključujući međuknjižničnu posudbu digitalizacija knjižnične građe
* usmjeravanje i podučavanje korisnika pri izboru i korištenju knjižnične građe, informacijskih pomagala i drugih izvora
* vođenje dokumentacije i prikupljanje statističkih podataka o poslovanju,
* knjižničnoj građi, korisnicima i o korištenju knjižničnih usluga
* prikupljanje statističkih podataka vezanih uz provedbu propisa kojima se uređuju autorska i srodna prava
* pripremanje i provođenje kulturnih, informacijskih, obrazovnih i znanstvenih sadržaja i programa (organiziranje stručnih skupova, predavanja, tečajeva, seminara, radionica s područja knjižnične djelatnosti; organiziranje edukativnih i kulturnih programa, izložbi, koncerata, kazališnih predstava, predavanja, tribina, radionica i sl.
* suradnja s udrugama, pojedincima i ustanovama
* izdavačka djelatnost: tiskanje knjiga, brošura, časopisa i drugih periodičnih publikacija, plakata, reklamnih kataloga, prospekata i drugih tiskanih publikacija, prodaja knjiga, zbornika radova, časopisa, brošura koji promoviraju djelatnost Knjižnice
* prikupljanje obveznog primjerka knjižnične građe za područje Splitsko-dalmatinske županije radi stvaranja zavičajne zbirke
* obavljanje poslova matične djelatnosti za narodne i školske knjižnice u Splitsko-dalmatinskoj županiji, sukladno Zakonu o knjižnicama i knjižničnoj djelatnosti i pravilniku kojim se uređuje matična djelatnost knjižnica obavljanje i drugih poslova sukladno Zakonu o knjižnicama i knjižničnoj djelatnosti i drugim propisima

Financijski plan GKMM za 2023. s projekcijama za 2024. i 2025. napravljen je na temelju Zakona o proračunu (u primjeni od 1.1.2022.), čl. 28., Zakona o fiskalnoj odgovornosti, Pravilnika o proračunskim klasifikacijama, Pravilnika o proračunskom računovodstvu i računskom planu, Pravilnika o utvrđivanju proračunskih i izvanproračunskih korisnika državnog proračuna i proračunskih i izvanproračunskih korisnika JLP/R/S, te o načinu vođenja Registra proračunskih i izvanproračunskih korisnika i Uputa za izradu proračuna JLP/R/S – Grada Splita za razdoblje 2023. – 2025.

Upravno vijeće Gradske knjižnice Marka Marulića Split 12. listopada 2022. na 13. sjednici usvojilo je Financijski plan za 2023. godinu s projekcijama za 2024. i 2025. godinu te Obrazloženje plana jednoglasno.

U nastavku slijedi izvještaj o izvršenju financijskog plana GKMM za razdoblje 1.1. –31.12.2023.

Izvještaj o godišnjem izvršenju financijskog plana sadrži:

- **Opći dio** - račun prihoda i rashoda uz obrazloženje

**- Rezultat poslovanja**

- **Poseban dio** – obrazloženje posebnog dijela financijskog plana

Sastavni dio Izvještaja čine sljedeće tablice:

***Tablica 1:*** *Kapitalna ulaganju u tuđu imovinu, opremu i knjige 2023. Grad Split*

***Tablica 2:*** *Ostala prava u iznosu od 97.818,12 €, tj. ulaganja u tuđu imovinu, imovinu Grada*

*Splita, za uređenje objekata danih na korištenje*

***Tablica 3.*** Sveukupni višak prihoda poslovanja

***Tablica 4.*** *Izvještaj o izvršenju proračuna za razdoblje**od 1.01.2023. do 31.12.2023.*

***Tablica 5.*** *Izvještaj o izvršenju financijskog plana za razdoblje od 1.01.2023. do 31.12.2023*

***Tablica 6.***  *Analiza financijskog stanje knjižnice i raspodjele sredstava*

**I. OPĆI DIO** - **RAČUN PRIHODA I RASHODA**

Financijski plan za 2023. godinu s projekcijama za 2024. i 2025. godinu donesen je 12. listopada 2022. Plan se ostvarivao sukladno planskim stavkama.

U izvještajnom razdoblju ostvareno je 2.506.334,24 € prihoda i realizirani su 98,38 % u odnosu na plan i Rebalans I i II plana 2023. Rashodi poslovanja iznose 1.604.758.,91 € i realizirani su u iznosu od 96,94% od planiranih, tj. 3,06% maje od planiranog.

Za GKMM Split 2023. je bila godina investicijskih ulaganja.

U sklopu  obilježavanja 100. obljetnice rođenja Miljenka Smoje u veljači 2023. bilo je otvaranje spomen sobe Miljenka Smoje u Knjižnici Žrnovnica.

Sredinom rujna završen je EU projekt „Za dobre vibre čitaj libre“ u sklopu kojeg je početkom 2023. nabavljen Bibliobus i pokrenuta bibliobusna služba.

Izmjena plana u listopadu 2023. se u najvećem dijelu odnosila na prenamjenu sredstava za dovršetak započetih projekta uređenja zapuštenih gradskih prostora, podruma Knjižnice Trstenik te prenamjenu kotarskog prostora Kila/Mejaši u knjižnični. Nova Knjižnica Kila/Mejaši je počela s radom u listopadu 2023. Ostali su izvori kao Ministarstvo kulture prilagođeni stvarnom stanju odnosno, odobrenim sredstvima za programe od strane Ministarstva kulture i medija za 2023.

Neiskorištena sredstva za Erasmus, od Ministarstva kulture i medija za nabavku opreme opremanje Knjižnice Mejaši i po Amandmanu iz 2019. za uređenje memorijalne sobe Miljenko Smoje koja su u VIŠKU prebačena u 2023. namjenski su iskorištena tijekom 2023.

Kompletan Plan je rebalansima prilagođen sukladno realnim potrebama i događajima.

Rebalansi plana I i II (lipanj i listopad 2023.) su jednoglasno usvojeni od strane Upravnog vijeća GKMM Split.

**PRIHODI- obrazloženje**

U nastavku su obrazloženja odstupanja od tekućeg plana i obrazloženje onih prihoda koji značajnije utječu na iskazivanje rezultata.

***Pomoći proračunskim korisnicima iz proračuna koji im nije nadležan* u iznosu od 318.580,53 € su prihodi od nenadležnih proračuna i ostvaren je sa 125,99 % od plana , tj. više od planiranog za 25,99 %., a za 70,65 % su veći od prihoda od prošle godine**.

Sastoje se od prihoda od Ministarstva kulture i medija RH za pokriće plaća djelatnika Županijske matične službe i njihovih materijalnih troškova (putnih troškova, uredskog materija i ostalih tr.), prihoda od Općine Podstrana za pokriće plaće djelatnika u knjižnici Podstrana, prihoda od Općine Šolta za pokriće plaće djelatnice u knjižnici Grohote, prihoda od općina i gradova koji su korisnici knjižničnih usluga pokretne knjižnice-Bibliobusa za pokriće troškova Županijske bibliobusne službe (radionice, pokriće troškova zamjenskog vozača Bibliobusa), prihoda od Splitsko-dalmatinske županije za pokriće troškova održavanja i rada bibliobusa i Županijske Bibliobusne službe od trenutka završetka projekta „Za dobre vibre-čitaj libre“, 17.09.2023. (plaće djelatnika, troškovi održavanja Bibliobusa, troškovi uredskog materijala, dio troškova izrade slikovnice„Bibliobus – Svjetobus“, sufinciranje troškova suorganizacije 10. festivala hrvatskih bibliobusa – s međunarodnim sudjelovanjem), prihodi za kupnju knjiga, CD-ova i ostale građe Fonda Knjižnice.

**Iznos od 124.552,46 € služi za pokriće plaća i ostalih materijalnih troškova i za 59,82 % je veći od prihoda prošle godine**. U 2023. došlo je do povećanja plaća djelatnika Matične službe, a prihoda od Općina i Gradova na ruti Bibliobusa i prihoda od SDŽ-a za rad bibliobusa i Bibliobusne službe u 2022. nije bilo. Ovaj prihod realiziran je 103,22% u odnosu na plan, tj. za 3,22 % više od planiranog.

**Iznos od 194.028,07 € predstavlja sredstva za nabavu građe knjižničnog fonda i za 78,42 % su veći od prihoda od prošle 2022. g.** Ovaj prihod realiziran je 146,77% u odnosu na plan, tj. za 46,77 % više od planiranog. Ministarstvo kulture i medija za 2023. osiguralo je 82.288,14 € za potrebe Knjižnica u mreži GKMM, 13.272,28 € za potrebe Bibliobusne službe, za knjižnicu Grohote na Šolti 3.318,07€, za Knjižnicu Podstrana 2.919,90 €. Za GKMM su Ugovorena sredstva s Ministarstvom kulture i medija za 2023. ostala na istoj razini kao i za 2022., dok su za Općinu Šolta i Podstrana nešto veća. Općina Podstrana i Šolta su uplatile za knjižnu građu u 2023. ukupno 6.154,46€ (Općina Šolta 3.500 €, a Općina Podstrana 2.654,46€).

U 2023. se otkup knjiga od Ministarstva kulture i medija po prvi put vrši na drugačiji načini, knjige iz otkupa se ne doniraju u naravi već se uplaćuju novčana sredstva za nabavu knjiga iz otkupa, pa su sredstva za nabavu knjižne građe u 2023. u odnosu na 2022. i u odnosu na plan prvenstveno iz tog razloga veća.

***EU sredstava* u iznosu od 494.775,97 € su veća za 1.126,73% od iznosa 2022. godine.**

To su sredstva isplaćena od strane nadležnog tijela Nacionalne zaklade za razvoj civilnoga društva sukladno ugovoru o dodjeli bespovratnih sredstava za projekt „Za dobre vibre – čitaj libre“ (Projekt nabave Bibliobusa), a sve u skladu sa zahtjevima za nadoknadu sredstava ZNS 5, 7, 8 i 9 u iznosu od 88.437,98 € i za potrebe nabave Bibliobusa ZNS br. 6 u iznosu od 377.799,79 €, te sredstva Agencije za mobilnost u iznosu od 28.538,20€. GKMM-u dodijeljena je Erasmus akreditacija u području obrazovanja odraslih u okviru Poziva na podnošenje prijedloga za 2022. za program Erasmus+ za period od 2023. do 2027. godine. Projekcija je da će se do 2027. odobriti oko 50.000 € za mobilnosti. Ovaj prihod realiziran je 104,43% u odnosu na plan, tj. za 4,43 % više od planiranog.

***Prihodi od imovine*** iznose 0,22 € i predstavljaju prihode od redovnih kamata na sredstva na poslovnom računu i ostvareni su u iznosi od 2,20 % od plana.

***Prihodi od pristojbi i naknada po posebnim propisima***iznose 147.082,28 € i za 4,79 % su manji od prihoda istog izvještajnog razdoblja prošle godine. To su prihodi od upisnina, zakasnina, rezervacija knjiga i ostalih usluga vezanih uz posudbu građe fonda Knjižnice. Od drugog kvartala 2021.g omogućen je besplatan upis za djecu do 8 godina, a od 1.prosinca 2022. za djecu do 14. godina, pa su i prihodi ovog izvještajnog razdoblja manji.

***Prihodi od prodaje proizvoda i usluga i prihodi od donacija*** u iznosu od 38.476,46 € su za 10,84 % veći od istih prihoda prethodnog izvještajnog razdoblja jer su i prihodi od prodaje proizvoda i donacije veće.

Prihodi od prodaje proizvoda robe i usluga u iznosu od 17.951,68 € su veći od prihoda prošle godina za 7,31%. jer su veći prihodi od prodaje knjiga u nakladništvu GKMM, (fotomonografije Feđe Klarića 'Feđa - 50 godina fotografije', slikovnice Bibliobus Svjetobus, koja je uvrštena u popis Ministarstva kulture i medija za otkup knjiga), a u odnosu na plan realizirano je 156,92 %.

***Prihodi od nadležnog proračuna*** u iznosu od 1.507.418,78 € su za 13,03 % veći od prihoda prošle godine jer je Grad Split, nadležni proračun za 2023. osigurao ukupan iznos od 120.513,80 € sredstava za knjige, dodatnih 12.580,00 € po Zaključku Gradonačelnika za uređenje Spomen sobe M. Smoje, a Rebalansom II iz listopada 2023. prenamijenio se višak sredstva namjenjen za rashode zaposlenih za uređenje objekata u vlasništvu Grada koji su dani Knjižnici na korištenje, te za nabavu uredske (računalne opreme i namještaja), ostale i klimatizacijske opreme iz Tablice 1.

Prihodi nadležnog proračuna za financiranje rashoda za nabavu nefinancijske imovine u iznosu od 287.865,31€ su za 13,71% manja od 2022., a ostvareno je 83,64% plana iz razloga što sva osigurana sredstva proračunom 2023. nisu uplaćena do 31.12.2023. (Tablica 1.)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ***Tablica 1: Kapitalna ulaganju u tuđu imovinu, opremu i knjige 2023. Grad Split*** | | | | | |  | |  | |
|  | Rashod 2023. | | | **Prihod 2023.** | Amandman iz 2019 - uređenje Spomen sobe M. Smoje za opremu | | Razlika za uplatu - prihod 2024. (uplaćeno do 15.01.2024.) | |
| Spomen Soba Miljenka Smoje | 27.306,89 € | 97.542,70 € | | **167.351,51 €** | 0,00 € | | 47.814,24 € | |
| Središnjica | 1.937,50 € |
| Trstenik | 53.597,54 € |
| Knjižnica Mejaši | 6.500,77 € |
| Spinut | 8.200,00 € |
| Uredska, računalna, klimatizacijska i ostala oprema | 120.942,76 € | 120.942,76 € | | 3.319,71 € | |
| Knjižna građa | 120.513,80 € | 120.513,80 € | | **120.513,80 €** | 0,00 € | | 0,00 € | |
| **UKUPNO:** | | | **338.999,26 €** | **287.865,31 €** | **3.319,71 €** | | **47.814,24 €** | |

**RASHODI POSLOVANJA - obrazloženje**

Rashodi poslovanja iznose 1.604.758.,91 € i realizirani su u iznosu od 96,94% od planiranih, tj. 3,06% maje od planiranog.

***Rashodi za zaposlene*** iznose od 1.205.772,09 € i za 18,48 % su veći od rashoda za zaposlene od prošle godine jer su plaće za redovan rad za 13,02 % veće jer je 1.12.2022. došlo do povećanja plaća, a i veći je broj zaposlenika (veći troškovi plaća djelatnika na Projektu za nabavu Bibliobusa „Za dobre vibre – čitaj libre“ koji se financiraju iz EU sredstava, zaposleni tijekom 2022., i u 2023. radili cijelu godinu na teret proračunskih sredstava), ostali rashodi za zaposlene su veći za 98,84 % jer su regres, prigodne nagrade (Božićnica), jubilarne nagrade, darovi povećani. Ovaj prihod realiziran je 98,09% u odnosu na plan, tj. za 1,91 % manje od planiranog.

***Materijalni rashodi*** iznose 391.183,46 € i realizirano je 93,45% od plana. Veći su od materijalnih rashoda od prošle godine za 41,92% iz razloga:

Službena putovanja iznose 21.593,20 € i za 86,25 % su veća. U suradnji s Udrugom Glazbene niti ljubavi realiziran je put u Ljubljanu u sklopu projekta Knjige i gitare. Dvoje djelatnika u suradnji s nakladničkom kućom Sandorf pod pokroviteljstvom Ministarstva kulture i medija u okviru programa Thessaloniki book fair posjetili su Solun u Grčkoj. Matična služba je tijekom 2023. radila stručni nadzor po podružnim Knjižnicama u Županiji, sudjelovala je na sastancima stručnog vijeća u NSK u Zagrebu, vršila je kontrolu i nadzor bibliobusnih stajališta u Županiji u okviru rada Bibliobusne službe. U lipnju, kolegice s Dječjeg odjela su sudjelovale na stručnom skupu „20 godina Knjižnice za mlade, Karlovac“ u Karlovcu. U srpnju, ravnateljica je pozvana na obilježavanje dana Grada Vinkovaca i otvaranje Gradske knjižnice Vinkovci. U rujnu, kolegica je sudjelovala na tematskom sastanku korisnika programa „Erasmus+“ u Šibeniku. Kolege knjižničari su u listopadu bili na konferenciji za Narodne knjižnice u Dubrovniku, a dvije kolegice u Mostar na konferenciji biblotekara „Biblioteke za bolje sutra“. U studenom su bili u posjet Knjižnici Zadar na otvaranju odjela za mlade Gradske knjižnice Zadar. Krajem godine ravnateljica je pozvana u Rijeku na otvaranje nove knjižnice u Rijeci i dogovor s ravnateljem riječke knjižnice za suradnju u 2024. g. Velik broj službenih putovanja organizirao se diljem županije u svrhu organizacije bibliobusne službe i njezinih aktivnosti. Službena putovanja su organizirana u svrhu stručnog usavršavanja.

Stručno usavršavanje zaposlenika iznosi 3.770,85 € i za 245,43 % su veća. Realizirano je nekoliko stručnih ispita.

Ostale naknade troškova zaposlenih iznose 15,64 € i predstavljaju troškove loko vožnje (korištenje privatnog automobila u službene svrhe)

Uredski materijal i ostali materijalni rashodi iznose 26.937,83 € i za 0,15 % su manji, tj. na sličnoj su razini kao i prošle 2022. godine

Trošak Energije iznosi 54.604,82 € i za 12,98 % je veći jer u 2023. g. imamo potrošnju goriva za Bibliobus u iznosu od 8.623,27 €

Materijal i dijelovi za tekuće i inv. održavanje iznosi 3.684,79 € i za 388,19 % je veći. U 2023. imamo i materijal i dijelove za tekuće održavanje transportnih sredstava, misli se na Bibliobus u iznosu od 1.313,88 €, a i potrošeno je više materijala za tekuće održavanje opreme. Ostvareno je 77,58% više od planiranog jer je to prva godina rada Bibliobusa.

Sitni inventar i autogume iznosi 2.510,59 € i za 73,03 % je veći, u 2023. nabavljani su uredska sitna i računalna oprema, kalkulator, pečati, okviri za slike i kaširane fotografije, nosači za knjige, otirači za noge, slikarski štafelaj za Žrnovnicu i Smojinu sobu, čaše, kante za otpad i mopovi za čišćenje, igračke za Dječji odjel na Mejašima, okviri za slike, božićni i novogodišnji ukrasi.

***Rashodi za usluge*** iznose 224.031,19 € i ostvareno je 91,43% planiranog, a veći su za 74,21 % od rashoda za usluge od prošle godine iz razloga;

Usluge tekućeg i investicijskog održavanja u iznosu do 107.077,23 € su za 200,29 % veći od prošle 2022., ali su u okviru planiranih za 2023 jer je ostvareno 98,78% plana. U Središnjici na Odraslom odjelu popravljan je plafon i rasvjetna tijela koja su pala. Tu također spadaju i troškovi uređenja Multimedije i troškovi bojadisarskih radova dijelova Središnje knjižnice u okviru pripreme za Festival bibliobusa koji je u Knjižnici okupio mnoge goste i počasne uzvanike, a Središnjica se nije bojala od svog otvaranja, te popravak sjevernih brisoleja u Središnjici.

Usluge promidžbe i informiranja iznose 3.368,01 € i za 1.181,05 % su veći od rashoda 2022., ali su za 25,16% manji od planiranih. Sastoje se od oglašavanja u tisku za potrebe javnih natječaja, troškove promidžbenog materijala za potrebe Festivala bibliobusa (donirano 100 usb stickova koji su podijeljeni) i tiskanje promidžbenog materijala za završnu konferenciju Bibliobusa i za dijeljenje na bibliobusnim stajalištima, te troškovi oglašavanja na Facebook platformi.

Komunalne usluge iznose 6.667,58 € i za 28,53 % su veće od rashoda iz 2022. jer je bilo dodatnog odvoženja otpada i knjiženja troškova iz 2022. za račune koji su naknadno pristigli.

Zakupnine i najamnine iznose 20.686,68 € i za 73,93 % su veći jer su od lipnja 2023. uzeta u zakup nova računala i računalna oprema za cijelu mrežu Knjižnica.

Zdravstvene i veterinarske usluge u iznosu od 3.570,13 € su za 12,70 % manje i predstavljaju Usluge obveznih i preventivnih zdravstvenih pregleda. Usluge laboratorijskih pretraga na Covid-19 kojih je bilo u 2022. u 2023. nije bilo.

Intelektualne i osobne usluge u iznosu od 19.548,01 € su za 7,81 % manje i predstavljaju usluge Autorskih honorara i Ugovora o djelu kako za redovne Programe Knjižnice, tako i u okviru Projekta „Za dobre vibre- čitaj libre“.

Računalne usluge u iznosu od 18.598,46 € su za 11,48 % manje.

Ostale usluge u iznosu od 25.214,50 € su za 124,65 % veće jer su grafičke i tiskarske usluge veće (grafička priprema i naklada slikovnice Bibliobus Svjetobus, fotomonografije Feđe Klarića 'Feđa - 50 godina fotografije', te grafička pripreme u okviru projekta „Za dobre vibre – čitaj libre“).

Premije osiguranja u iznosu od 5.147,98 € predstavljaju troškove osiguranja djelatnika od nesretnog slučaja sukladno Kolektivnom ugovoru i za 130,79 % su veća od 2022. jer su u 2023. ugovorene dodatne stavke za djelatnike (troškovi liječenja) i izvanugovorne odgovornosti prema korisnicima, a i broj djelatnika je u 2023. veći.

Troškovi reprezentacije iznose 11.532,51 € i za 22,83 % su manji. Otvaranje Spomen soba Miljenka Smoje u Žrnovnici, a u okviru projekta „Za dobre vibre – čitaj libre“ u ožujku je predstavljana Bibliobusna služba. Također, Knjižnica je bila suorganizator međunarodnog Festivala bibliobusa koji je u svibnju održan u Splitu, angažirao se catering. U rujnu je održana Završna konferencija projekta “Za dobre vibre čitaj libre“. U listopadu je bilo otvaranje Knjižnice Mejaši, a u prosincu je bila i nabava prigodnih božićnih i novogodišnjih poklona za poslovne partnere.

Ostali nespomenuti rashodi poslovanja iznose 20 € i za 90,9 % su manji od rashoda 2022. i predstavljaju rashode protokola (cvijeće).

***Financijski rashodi*** iznose 2.328,54 €, to su troškovi platnog prometa.

***Pomoći temeljem prijenosa EU sredstava***, u iznosu od 5.474,82 € predstavljaju ugovorena sredstva koja su proslijeđena projektnom partneru Splitsko-dalmatinskoj županiji u okviru projekta „Za dobre vibre-čitaj libre“. U 2022. ih nije bilo.

**RASHODI ZA NABAVU NEFINANCIJSKE IMOVINE** iznose 936.608,46 €, realizirano je 103,30 % plana, tj. za 3,3% su veći od planiranih i za 96,58 % su veći od rashoda prošle godine prvenstveno jer je nabavljen biblibus u okviru EU projekta „Za dobre vibre - čitaj libre“ u iznosu od 377.799,79 € (šifra 423 – Prijevozna sredstva).

Ulaganja u objekte dane na korištenje u iznosu od 97.818,12 € (šifra 412 – nematerijalna imovina) su manja za 50,57 % od istog razdoblja prošle godine jer se u 2023. svi započeti projekti iz 2022. privode kraju (građevinsko-zanatski radovi adaptacije i uređenja Trstenika za potrebe Bibliobusne službe, radovi na prenamjeni prostora za Knjižnicu Mejaši, završetak uređenja Spomen sobe Miljenka Smoje u Žrnovnici) i spremni su za korištenje. Zato su troškovi ulaganju u opremu (šifra 422) (računalna, uredska, ostala oprema) u iznosu od 140.635,61€ veći za 98,23 %, ali u okviru planiranog (realizirano 89,85% od plana).

***Tablica 2:***

***Ostala prava u iznosu od 97.818,12 €, tj. ulaganja u tuđu imovinu, imovinu Grada Splita, za uređenje objekata danih na korištenje (realizirano 5,58% više od planiranog)***

|  |  |  |
| --- | --- | --- |
|  | Ulaganja 2023. | |
| Spomen Soba Miljenka Smoje u Žrnovnici | 27.306,89 € | 97.818,12 € |
| Središnjica | 1.937,50 € |
| Trstenik | 53.872,96 € |
| Knjižnica Mejaši | 6.500,77 € |
| Spinut | 8.200,00 € |

Nabavljen je namještaj za Knjižnicu Mejaši i Knjižnicu Trstenik (uredski namještaj konto 42212 u iznosu od 91.917,17 €), pa je i uredska oprema i namještaj u iznosu 130.774,55 € (šifra 4221) za 140,29% veća od 2022., ali u okviru planiranog realizirano je 87,31% od plana.

Nabava knjiga i knjižne građe u iznosu od 320.129,70 € je također za 55,54% veća od 2022. i realizirano je 15,69% više od planiranog prvenstveno zbog drugačijeg načina otkupa knjiga od strane Ministarstva kulture i medija. Rebalansom su također povećana sredstva od strane Grada Splita za cca 5.000 €. Ulaganja u knjige i knjižnu građu se iz godine u godine povećavaju.

Nabavljen je namještaj za Knjižnicu Mejaši i Knjižnicu Trstenik (uredski namještaj u iznosu od 91.917,17 €), pa je i uredska oprema i namještaj u iznosu 130.774,55 € za 140,29% veća od 2022., ali u okviru planiranog realizirano je 87,31% od plana.

Nabava knjiga i knjižne građe u iznosu od 320.129,70 € je također za 55,54% veća od 2022. i realizirano je 15,69% više od planiranog prvenstveno zbog drugačijeg načina otkupa knjiga od strane Ministarstva kulture i medija. Rebalansom su također povećana sredstva od strane Grada Splita za cca 5.000 €. Ulaganja u knjige i knjižnu građu se iz godine u godine povećavaju.

**II. REZULTAT POSLOVANJA**

Kao rezultat izvršenja prihoda i rashoda u 2023. godini ostvaren je višak prihoda od poslovanja u iznosu od 15.484,09 € i manjak prihoda od nefinancijske imovine u iznosu od 50.517,22 € koji predstavlja neisplaćena sredstava od strane nadležnog proračuna Grada Splita do 31.12.2023., realiziranih i planiranih u 2023. za projekte i opremu koji su isplaćeni do 15.01.2024.

Manjak 2023. u iznosu od 35.033,13 € od nefinancijske imovine pokrit će se iz viškova prethodnih razdoblja.

***Tablica 3.*** Sveukupni višak prihoda poslovanja koji se prenosi u naredna razdoblja iznosi 115.584,37 €

|  |  |
| --- | --- |
| Višak prihoda od poslovanja ostvaren u 2023. koji se prenosi u naredna razdoblja | 0,00 € |
| Višak prihoda od poslovanja ostvaren u prethodnim razdobljima koji se prenosi u naredna razdoblja | 69.053,03 € |
| Višak prihoda preneseni iz 2009. i 2010. nastao temeljem pronevjere | 46.531,34 € |
| **Sveukupno višak prihoda poslovanja koji se prenosi u naredna razdoblja** | **115.584,37 €** |

**Ukupan raspoloživ višak koji se prenosi u sljedeća razdoblja u iznosu od 69.053,03 € sastoji se od:**

* nepotrošenog iznosa od 14.469,00 € za Erasmus programe, koja nisu utrošena
* neisplaćenog iznosa za bolovanje na teret HZZO-a u iznosu od 102,73 € nasljednicima pokojne kolegice (refundirano od strane HZZO-a u 2023.)
* nepotrošenog iznosa od 9.687,61 € od Općina i Gradova za Bibliobusnu službu
* nepotrošenog iznosa od 9.134,96 € od Ministarstva kulture i medija za otkup knjiga
* namjenskih i vlastitih prihoda za koje ne postoji obveza uplate u nadležni proračun sukladno Zakonu o proračunu čl. 52. st. 7. i Službenom glasniku Grada Splita, Odluci o izvršavanju Proračuna Grada Splita za 2023. godinu, Službeni glasnik Grada Splita broj 80/22 str. 219. od 29. prosinca 2022., u iznosu od 35.658,73 € koji će sukladno Odluci Upravnog vijeća bit raspoređen.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Tablica 4.**  **Izvještaj o izvršenju proračuna** | | | | | |  |  |  |
| Za razdoblje od 01.01.2023. do 31.12.2023. | | | | | |  |  |  |
|  | | | | | |  |  |  |
| **Račun / opis** | **Izvršenje 2022. €** | **Izvorni plan 2023. €** | **Tekući plan 2023. €** | **Izvršenje 2023. €** | **Indeks 4/1** | | **Indeks 4/3** | |
| **A. RAČUN PRIHODA I RASHODA** | **1** | **2** | **3** | **4** | **5** | | **6** | |
| **6 Prihodi poslovanja** | **1.749.878,71** | **2.471.060,00** | **2.547.630,00** | **2.506.334,24** | **143,23%** | | **98,38%** | |
| **7 Prihodi od prodaje nefinancijske imovine** | **0,00** | **0,00** | **0,00** | **0,00** |  | |  | |
| **UKUPNI PRIHODI** | **1.749.878,71** | **2.471.060,00** | **2.547.630,00** | **2.506.334,24** | **143,23%** | | **98,38%** | |
| **3 Rashodi poslovanja** | **1.295.291,50** | **1.676.317,00** | **1.655.350,00** | **1.604.758,91** | **123,89%** | | **96,94%** | |
| **4 Rashodi za nabavu nefinancijske imovine** | **476.441,19** | **827.924,00** | **906.680,00** | **936.608,46** | **196,58%** | | **103,30%** | |
| **UKUPNI RASHODI** | **1.771.732,69** | **2.504.241,00** | **2.562.030,00** | **2.541.367,37** | **143,44%** | | **99,19%** | |
| **VIŠAK / MANJAK** | **-21.853,98** | **-33.181,00** | **-14.400,00** | **-35.033,13** | **160,31%** | | **243,29%** | |
| **B. RAČUN ZADUŽIVANJA / FINANCIRANJA** |  |  |  |  |  | |  | |
| **8 Primici od financijske imovine i zaduživanja** | **0,00** | **0,00** | **0,00** | **0,00** |  | |  | |
| **5 Izdaci za financijsku imovinu i otplate zajmova** | **0,00** | **0,00** | **0,00** | **0,00** |  | |  | |
| **NETO ZADUŽIVANJE** | **0,00** | **0,00** | **0,00** | **0,00** | **0,00%** | | **0,00%** | |
| **UKUPNI DONOS VIŠKA / MANJKA IZ PRETHODNE(IH) GODINA** | **0,00** | **0,00** | **0,00** | **0,00** |  | |  | |
| **VIŠAK / MANJAK IZ PRETHODNE(IH) GODINE KOJI ĆE SE POKRITI / RASPOREDITI** | **0,00** | **33.181,00** | **14.400,00** | **0,00** | **0,00%** | | **0,00%** | |
| **VIŠAK / MANJAK + NETO ZADUŽIVANJE / FINANCIRANJE + KORIŠTENO U PRETHODNIM GODINAMA** |  |  |  |  |  | |  | |
| **REZULTAT GODINE** | **-21.853,98** | **0,00** | **0,00** | **-35.033,13** | **160,31%** | | **0,00%** | |

***Tablica 5.***

|  |  |  |  |  |  |  |
| --- | --- | --- | --- | --- | --- | --- |
| **Izvještaj o izvršenju financijskog plana – PO IZVORIMA FINANCIRANJA (sintetika)** | | | | | | |
| Za razdoblje od 01.01.2023. do 31.12.2023. | | | | | | |
|  | | | | | | |  |  |  |
| **Račun / opis** | **Izvršenje 2022. €** | **Izvorni plan 2023. €** | **Tekući plan 2023. €** | **Izvršenje 2023. €** | **Indeks 4/1** | **Indeks 4/3** |
| **PRIHODI I RASHODI PREMA IZVORIMA FINANCIRANJA** | **1** | **2** | **3** | **4** | **5** | **6** |
| **SVEUKUPNI PRIHODI** | **1.749.878,71** | **2.471.060,00** | **2.547.630,00** | **2.506.334,24** | **143,23%** | **98,38%** |
| **Izvor 1. OPĆI PRIHODI I PRIMICI** | **1.333.668,41** | **1.457.960,00** | **1.609.790,00** | **1.507.418,78** | **113,03%** | **93,64%** |
| **Izvor 1.1. OPĆI PRIHODI I PRIMICI** | **1.333.668,41** | **1.457.960,00** | **1.609.790,00** | **1.507.418,78** | **113,03%** | **93,64%** |
| **Izvor 3. VLASTITI PRIHODI** | **16.729,70** | **13.272,00** | **11.450,00** | **17.951,90** | **107,31%** | **156,79%** |
| **Izvor 3.1. OSTALI VLASTITI PRIHODI** | **16.729,70** | **13.272,00** | **11.450,00** | **17.951,90** | **107,31%** | **156,79%** |
| **Izvor 4. PRIHODI ZA POSEBNE NAMJENE** | **154.479,15** | **167.496,00** | **160.720,00** | **147.082,28** | **95,21%** | **91,51%** |
| **Izvor 4.3. OSTALI NAMJENSKI PRIHODI** | **154.479,15** | **167.496,00** | **160.720,00** | **147.082,28** | **95,21%** | **91,51%** |
| **Izvor 5. POMOĆI** | **227.016,63** | **779.243,00** | **726.670,00** | **813.356,50** | **358,28%** | **111,93%** |
| **Izvor 5.2. POMOĆI TEMELJEM PRIJENOSA EU SREDSTAVA** | **40.332,98** | **463.203,00** | **473.800,00** | **494.775,97** | **1226,73%** | **104,43%** |
| **Izvor 5.3. POMOĆI IZ DRŽAVNOG PRORAČUNA** | **146.455,22** | **208.839,00** | **181.150,00** | **244.660,24** | **167,05%** | **135,06%** |
| **Izvor 5.4. POMOĆI IZ ŽUPANIJSKOG PRORAČUNA** | **663,61** | **47.117,00** | **16.970,00** | **20.367,90** | **3069,26%** | **120,02%** |
| **Izvor 5.5. POMOĆI IZ DRUGIH PRORAČUNA** | **39.564,81** | **60.084,00** | **54.750,00** | **53.552,39** | **135,35%** | **97,81%** |
| **Izvor 6. DONACIJE** | **17.984,82** | **53.089,00** | **39.000,00** | **20.524,78** | **114,12%** | **52,63%** |
| **Izvor 6.1. DONACIJE** | **17.984,82** | **53.089,00** | **39.000,00** | **20.524,78** | **114,12%** | **52,63%** |
| **SVEUKUPNI RASHODI** | **1.771.732,69** | **2.504.241,00** | **2.562.030,00** | **2.541.367,37** | **143,44%** | **99,19%** |
| **Izvor 1. OPĆI PRIHODI I PRIMICI** | **1.336.371,96** | **1.457.960,00** | **1.609.790,00** | **1.583.958,38** | **118,53%** | **98,40%** |
| **Izvor 1.1. OPĆI PRIHODI I PRIMICI** | **1.336.371,96** | **1.457.960,00** | **1.609.790,00** | **1.583.958,38** | **118,53%** | **98,40%** |
| **Izvor 3. VLASTITI PRIHODI** | **11.661,99** | **13.272,00** | **11.450,00** | **10.937,70** | **93,79%** | **95,53%** |
| **Izvor 3.1. OSTALI VLASTITI PRIHODI** | **11.661,99** | **13.272,00** | **11.450,00** | **10.937,70** | **93,79%** | **95,53%** |
| **Izvor 4. PRIHODI ZA POSEBNE NAMJENE** | **146.653,01** | **200.677,00** | **160.720,00** | **140.868,22** | **96,06%** | **87,65%** |
| **Izvor 4.3. OSTALI NAMJENSKI PRIHODI** | **146.653,01** | **200.677,00** | **160.720,00** | **140.868,22** | **96,06%** | **87,65%** |
| **Izvor 5. POMOĆI** | **254.415,61** | **779.243,00** | **741.070,00** | **785.078,29** | **308,58%** | **105,94%** |
| **Izvor 5.2. POMOĆI TEMELJEM PRIJENOSA EU SREDSTAVA** | **55.292,43** | **463.203,00** | **473.800,00** | **472.048,05** | **853,73%** | **99,63%** |
| **Izvor 5.3. POMOĆI IZ DRŽAVNOG PRORAČUNA** | **132.715,91** | **208.839,00** | **195.550,00** | **248.797,56** | **187,47%** | **127,23%** |
| **Izvor 5.4. POMOĆI IZ ŽUPANIJSKOG PRORAČUNA** | **27.208,18** | **47.117,00** | **16.970,00** | **20.367,90** | **74,86%** | **120,02%** |
| **Izvor 5.5. POMOĆI IZ DRUGIH PRORAČUNA** | **39.199,09** | **60.084,00** | **54.750,00** | **43.864,78** | **111,90%** | **80,12%** |
| **Izvor 6. DONACIJE** | **22.630,12** | **53.089,00** | **39.000,00** | **20.524,78** | **90,70%** | **52,63%** |
| **Izvor 6.1. DONACIJE** | **22.630,12** | **53.089,00** | **39.000,00** | **20.524,78** | **90,70%** | **52,63%** |

**II. POSEBAN DIO** –

**OBRAZLOŽENJE POSEBNOG DIJELA FINANCIJSKOG PLANA GKMM SPLIT**

***PROGRAM:*** *KNJIŽNIČNA I IZDAVAČKA DJELATNOST*

Kako bi održale razinu usluge potrebnu za ispunjavanje svoje djelatnosti, narodne knjižnice trebaju biti podržane održivim financiranjem. GKMM Split se financira iz proračuna Grada Splita, Ministarstva kulture i medija Republike Hrvatske, sredstvima Općine Podstrana i Šolta, sredstvima Splitsko-dalmatinske županije te europskim sredstvima. Također, tu su i donacije te vlastita sredstva. Knjižnična građa pristiže u Knjižnicu kupnjom, otkupom Ministarstva kulture i medija Republike Hrvatske, darovima autora, nakladnika ili građana kao obveznog primjerka, i zamjenom. Programi Knjižnice financiraju se proračunom Grada Splita, financijskim sredstvima Ministarstva kulture i medija Republike Hrvatske u sklopu Javnog poziva za predlaganje programa javnih potreba u kulturi Republike Hrvatske, proračunima Općine Podstrana i Općine Šolta, sredstvima Splitsko-dalmatinske županije, donacijama te vlastitim sredstvima.

Analiza financiranja i proračuna za izvještajno razdoblje pruža uvid u raspodjelu sredstava i troškova te omogućuje procjenu financijske stabilnosti i učinkovitosti knjižnice. Pregled proračuna GKMM-a Splita pruža detaljan uvid u financijsko stanje knjižnice i raspodjelu sredstava, ističući ključne troškove i izvore prihoda (***Tablica 6***).

|  |  |
| --- | --- |
| Ukupni rashodi za knjižnicu u izvještajnom razdoblju izraženi u eurima | 2 532 012 |
| Troškovi nabave knjižnične građe | 320 374 |
| Troškovi bruto osobnih dohodaka za osoblje u knjižnici | 927 046 |
| Troškovi edukacije za osoblje u knjižnici | 3 771 |
| Ostali troškovi | 1 280 822 |
|  |  |
| Vlastiti prihodi i ostali izvori u izvještajnom razdoblju izraženi u eurima | **680 335** |
| Vlastiti prihodi | 165 034 |
| Ostali izvori | 515 301 |
|  |  |
| Ukupni prihodi knjižnice u izvještajnom razdoblju izraženi u eurima | **2 506 334** |
|  |  |
| Ukupna sredstva iz proračuna – prema vrstama izvora financiranja | **1 825 999** |
| Osnivač | 1 549 631 |
| Županija | 20 368 |
| Ministarstvo kulture | 244 660 |
| Ostali proračunski izvori | 11 340 |
|  |  |
| Ukupna sredstva za nabavu građe | **338 975** |
| Osnivač | 126 670 |
| Ministarstvo kulture | 184 315 |
| Vlastiti prihodi | 9 389 |
| Ostali izvori | 18 601 |

Osim financiranja redovne djelatnosti knjižnice;

Program: KNJIŽNIČNA I IZDAVAČKA DJELATNOST, Aktivnost: DJELATNOST GRADSKE KNJIŽNICE, te Programa: ULAGANJA U OPREMU I OTKUPI, Kapitalni projekt: KUPNJA KNJIGA I OPREME, tj. ulaganja u opremu i prostore dane na korištenje za koja su detaljna objašnjenja dana u Općem dijelu izvršenja proračuna, posebno se u 2023. može istaknuti završetak EU projekta nabave bibliobusa i formiranja Bibliobusne službe, Tekući projekt: "ZA DOBRE VIBRE - ČITAJ LIBRE":

***CILJEVI PROVEDBE PROGRAMA****:* Projektom „Za dobre vibre – čitaj libre“ UP.02.1.1.15.004 oformirala se bibliobusna služba na području Splitsko-dalmatinske županije čime se omogućuje pristup knjizi svima koji nemaju dostupne knjižnice na području svoje općine ili grada. Projektnim aktivnostima razvija se čitalačka kultura i pismenost na području Splitsko-dalmatinske županije, te promiče i popularizira čitalačka kultura sa naglaskom na ciljane skupine (osobe mlađe od 25 godina, osobe starije od 54 godine i osobe s invaliditetom) i doprinosi povećanju njihove socijalne uključenosti.

Cilj projekta je povećanje dostupnosti materijala i aktivnosti kojima se potiče čitanje i razvijaju čitalačke kompetencije pripadnika ciljanih skupina. Aktivnosti projekta uključuju uspostavu bibliobusne službe, organizaciju participativnih radionica koje imaju umjetničku/kulturnu te edukativnu komponentu s ciljem poticanja čitanja i razvoja čitalačkih kompetencija ciljanih skupina, kao i provedbu informativne kampanje za podizanje javne svijesti o važnosti čitanja.

***PROJEKT/AKTIVNOST:***„Za dobre vibre – čitaj libre“ UP.02.1.1.15.004 (<https://gkmm.hr/projekti/test-projekt-1/>)

***PLANSKA VRIJEDNOST:*** *465.300,00 €*

***REALIZACIJA:*** *460.739,08 € (99,02%)*

Projekt „Za dobre vibre – čitaj libre“ trajao je od 16. rujna 2021. do 16. rujna 2023. godine. Ukupna vrijednost projekta je 522.693,34 €. Projekt je sufinaciran sredstvima Europske unije iz Europskog socijalnog fonda u iznosu od 444.289,34 € te iz Državnog proračuna Republike Hrvatske u iznosu od 78.404,00 €.

U sklopu projekta „Za dobre vibre – čitaj libre“ tijekom 2023. godine realizirani su sljedeći troškovi za aktivnosti na području Splitsko-dalmatinske županije, na teret projekta od strane Gradske knjižnice Marka Marulića Split i projektnog partnera Splitsko-dalmatinske županije:

Očekivani rezultati projekta su i realizirani:

1. Nabavljen bibliobus i osposobljena županijska bibliobusna služba u svrhu povećanja dostupnosti knjižnične građe te razvoja čitalačkih kompetencija stanovnika Splitsko-dalmatinske županije
   * U 2023. isplaćene su plaće i regres djelatnicama GKMM Split zaposlenima na projektu koje su od 1. siječnja 2023. do 16. rujna 2023. išle na teret projekta „Za dobre vibre – čitaj libre“.
   * Kupljen je bibliobus vrijednosti 377.779,79 € s PDV-om od strane tvrtke AUTOBUS d.o.o.. Sredstva su potraživana kroz izvanredni šesti Zahtjev za nadoknadom sredstava, metodom plaćanja.
   * Plaćen je tehnički pregled vozila za potrebe registracije, registracija, obvezno i kasko osiguranje, ugradnja tahografa. Također plaćeni su troškovi goriva i ad blue tekućine kao i troškovi unutarnjeg i vanjskog održavanja. Uz to iz projektnih sredstava plaćeni su troškovi uredskog materijala, sredstava za čišćenje, tonera i slično.
   * U sklopu projektnog elementa Vidljivost i promidžba izvršena je grafička priprema i tisak vizuala projekta na bibliobusu uključujući oznake EU vidljivosti u vrijednosti od 4.479,40 € te je dizajniran i oglašavan projektni web banner na portalu [www.dalmacijadanas.hr](http://www.dalmacijadanas.hr) u periodu od 26. svibnja do 5. lipnja 2023., u vrijednosti od 995,43 €.
2. Održana je 31 participativna radionica za minimalno 194 pripadnika ciljanih skupina kojima je pristup knjizi umanjen (osobe s invaliditetom, osobe starije od 54 godine i osobe mlađe od 25 godina)

* Održane su tri radionice „Bajkaonice“ za koje je angažirana Karolina Šuša. Radionice su održane u Biteliću, Biskom i Podgori, bile su namijenjene učenicima nižih razreda osnovne škole.
* Održane su četiri radionice „Čitajmo umirovljenicima: glumci u gostima“ u suradnji s Umjetničkom akademijom u Splitu, glumcima i studentima glume. Lokacije su bile: Ustanova za starije i nemoćne ORA ET LABORA u Glavicama kod Sinja, Libertas obiteljski dom za starije i nemoćne u Košutama, Matica umirovljenika Makarska u Makarskoj, Dom za starije i nemoćne osobe Split – Objekt „Zenta“ u Splitu.
* Organizirane su i tri diskurzivne radionice o uključivosti s temama ravnopravnost spolova, usamljenost i nasilje među mladima u suradnji s Kazališnom družinom Playdrama u srednjim školama u Kaštel Novom, Omišu i u Trogiru, u iznosu od 4.382,19 €. Plaćeni su putni troškovi voditeljici projekta.

1. Provedena je javna kampanja podizanja svijesti o važnosti čitanja. Realizirao ju je projektni partner Splitsko-dalmatinska županija

GKMM Split je organizirala Završnu konferenciju projekta „Za dobre vibre – čitaj libre“ 12. rujna 2023. godine u Središnjici. Pripremljeni su i promotivni materijali za Završnu konferenciju te za korisnike na stajalištima.

U Splitu, 18.3.2024.

KLASA: 400-01/24-01/1

URBROJ: 2181-237-05/24-83

Izradila:

Voditeljica računovodstva Predsjednica Upravnog vijeća

Ana Stubnja, univ.spec.oec, ovl.rač. M.P. Mirta Matošić